**Čo by mal vedieť budúci prvák**

* samostatne sa obliecť a obuť, pozapínať si gombíky a zaviazať šnúrky na obuvi;
* samostatne sa najesť, samostatne sa obslúžiť na WC, umyť si ruky, spláchnuť a pod.;
* správne vyslovovať všetky hlásky, vysloviť krátke slovo samostatne po hláskach;
* vyjadrovať sa plynule aj v zložitejších vetách;
* spočítať predmety do päť;
* interpretovať obsah krátkej rozprávky;
* poznať naspamäť detskú básničku alebo pesničku;
* kresliť pevné a neroztrasené línie, nakresliť postavu so všetkými základnými znakmi (hlava, krk, trup, ramená atď. – postava by mala byť anatomicky správne rozložená);
* vystrihnúť jednoduchý tvar podľa predkreslenej čiary;
* poznať základné odtiene farebného spektra (červená, zelená, žltá, oranžová, fialová atď.);
* orientovať sa v priestore, vie kde je vpredu, vzadu, hore, dole, vpravo, vľavo;
* mal by vydržať pri hre alebo inej činnosti 15-20 minút;
* mal by vedieť dokončiť začatú prácu alebo hru, nezačínať neustále niečo nové, neodbiehať;
* mal by si zvykať na nové prostredie a osoby bez väčších problémov (neplače, neskrýva sa za rodičov, neuteká);
* nemal by sa strániť spoločnosti ďalších detí, nemal by byť medzi nimi bojazlivý a plačlivý;
* nemal by byť agresívny, spory s deťmi by mal dokázať riešiť väčšinou bez bitky, hádky, vzdorovitosti;
* mal by ovládať prejavy slušného správania (pozdraviť, odzdraviť a pod.).